Սփյուռքում բնակվող հայերի մեծամասնությունը խանդավառությամբ էր հետևում և անհամբեր սպասում էր վերջին շրջանում Հայաստանում տեղի ունեցող իրադարձությունների հանգուցալուծմանը: Վստահաբար, արտասահմանի հայերը մեծ ներդրում և մասնակցություն պետք է ունենան հայրենաշինության ծրագրերի մեջ, տարբեր եղանակներով իրենց իղձերը իրականացնեն` հայրենիքի վերելքին նպաստելու համար: Դա կարող է լինել զբոսաշրջության ոլորտում, Հայաստանի տարբեր շրջաններում բնակելի շենքեր, գործարաններ կառուցելով, արձակուրդները հայրենիքում անցկացնելով, փոքր հիմնարկներ, պանդոկներ ստեղծելով, առևտրական, տնտեսական նախաձեռնություններ ձեռնարկելով մինչև անգամ՝ իրենց ունեցվածքի մի մասը Հայաստան բերելով և այլն: